Missti af stærstum hluta fyrri hálfleiks — lenti í vandræðum með færð á leið í bústaðinn en náði að hlusta á glefsur af leiknum gegnum útvarpsþjónustuna á Everton FC síðunni ytra . Everton mun betra liðið fram að marki en Newcastle sótti í sig veðrið eftir mark . Mark Calvert-Lewin kom á 13. mínútu en hann var vel staðsettur þegar boltinn barst óvænt til hans eftir smá darraðadans inni í teig . Calvert-Lewin fljótur að hugsa og potaði framhjá Dubravka , markverði Newcastle . Newcastle fengu tvö færi í fyrri hálfleik . Annað var fast skot af nokkru færi innan teigs , sem Pickford þurfti að slá frá . Hitt skyndisókn upp vinstri kantinn en Holgate náði að koma kantmanni þeirra úr jafnvægi og skotið nokkuð framhjá nærstöng . Dómarinn flautaði svo fyrri hálfleikinn af þegar Kean var búinn að setja Walcott inn fyrir með stungusendingu — en Walcott hefði verið einn á móti markverði . Undarleg ákvörðun . 0 - 1 í hálfleik . Everton átti þrjú skotfæri í byrjun fyrri hálfleiks — Richarlison fyrstur en auðveldlega varið hjá Dubravka . Moise Kean með næstu tvö , óheppinn að skora ekki úr því fyrra , komst einn á móti Dubravka en glæsileg varsla kom í veg fyrir fyrsta mark Kean fyrir Everton . En það voru Newcastle menn sem jöfnuðu á 56. mínútu eftir aukaspyrnu — sem þeir áttu ekki að fá . Gylfi settur í að dekka Andy Carroll , furðuleg ákvörðun þar og hann tapaði náttúrulega skallaeinvígi við Carroll ( afar fyrirsjáanlegt ) . Boltinn beint á Schär sem var beint fyrir framan markið og potaði boltanum í stöng og inn . Holgate náði að svara fyrir Everton með því að koma boltanum í netið á 60. mínútu en hann fékk boltann eftir að Dubravka varði flott skot frá Richarlison af stuttu færi . En Holgate því miður dæmdur ( réttilega ) rangstæður . Everton virtist vera að tapa stjórn á leiknum í aðdraganda og kjölfar marks Newcastle og Ancelotti brást við með því að setja Delph inn á fyrir Kean . Þetta bar tilætlaðan árangur , því miðjuspil Everton batnaði töluvert . Og stuttu síðar komst Everton aftur yfir . Walcott setti Richarlison ( á hægri kanti ) á sprettinn aftur fyrir bakvörð Newcastle . Richarlison sendi frábæran bolta fyrir þar sem Calvert-Lewin potaði inn . 1 - 2 Everton ! Coleman kom inn á fyrir Walcott á 70. mínútu . Coleman tók sér stöðu í hægri bakverði og Sidibé var færður upp völlinn . Mina kom svo inn á fyrir Baines á 80. mínútu . En fleiri urðu færin ekki . Dominic Calvert-Lewin með tvö mörk sem skilaði Ancelotti þremur stigum annan leikinn í röð . Ancelotti með 100% árangur eftir aðeins tvo leiki . Frábær byrjun . Newcastle voru taplausir á heimavelli á tímabilinu ( fyrir utan upphafsleik sinn ) alveg þangað til Everton mætti á staðinn . Finnst þessi Tómas alveg einstaklega leiðinlegur sjónvarpsmaður . Bjarni hefði átt að taka hann í smá kennslustund um sögu Everton og benda honum á að fótbolti var ekki fundinn upp 1992 . Annars finnst mér öll umfjöllun um enska boltann vera frekar rauðleit og þátturinn Völlurinn er endalaust rauðræpurunk .